เรือหลวงวิกตอรี

| --- | --- |
ตามเข็มนาฬิกาจากด้านบน: เรือหลวงวิกตอรีที่อู่เรือประวัติศาสตร์พอร์ตสมัท, มุมมองด้านท้ายเรือ, มุมมองจากด้านบนของวิกตอรีใน ค.ศ. 2004, ระหว่างให้บริการในท่าเรือราว ค.ศ. 1900, มุมมองหัวเรือ
ประวัติ
สหราชอาณาจักร
ชื่อ: วิกตอรี (Victory)
Ordered: 14 กรกฎาคม 1758
อู่เรือ: อู่เรือแชทัม
ปล่อยเรือ: 23 กรกฎาคม 1759
เดินเรือแรก: 7 พฤษภาคม 1765; 259 ปีก่อน (1765-05-07)
เข้าประจำการ: 1778
บริการ: 247 ปี
ท่าจอด:  อู่เรือประวัติศาสตร์พอร์ตสมัท ประเทศอังกฤษ  50°48′07″N 1°06′35″W﻿ / ﻿50.80194°N 1.10972°W﻿ / 50.80194; -1.10972 
เกียรติยศ:  เข้าร่วมใน:  ยุทธนาวีที่อูชองต์ (1778)  ยุทธนาวีที่อูชองต์ครั้งที่สอง (1781)  การล้อมยิบรอลตาร์ครั้งใหญ่ (1779 - 83)  ยุทธนาวีที่แหลมสปาร์เทล (1782)  ยุทธนาวีที่เกาะอิแยร์ (1795)  ยุทะนาวีที่แหลมเซนต์วินเซนต์ (1797)  การทัพตราฟัลการ์ (1805)  ยุทธนาวีที่ตราฟัลการ์ (1805)  
สถานะ:  ประจำการ  เรือธงของสมุหราชนาวี 
ลักษณะเฉพาะ 
ชั้น::  เรือรบแนวเส้นประจัญบานชั้นเอก ปืนใหญ่ 104 กระบอก
ขนาด (ระวางขับน้ำ)::  3,500 ลองตัน (3,556 ตัน)
เบอเตนตัน::  2,142 bm
ความยาว::  186 ฟุต (57 เมตร) (ดาดฟ้าปืน),  227 ฟุต 6 นิ้ว (69.34 เมตร) (โดยรวม)
ความกว้าง::  51 ฟุต 10 นิ้ว (15.80 เมตร)
กินน้ำลึก::  28 ฟุต 9 นิ้ว (8.76 เมตร)
ความลึกของระวางบรรทุก::  21 ฟุต 6 นิ้ว (6.55 เมตร)
ระบบขับเคลื่อน::  ใบ—6,510 ตารางหลา (5,440 ตารางเมตร)
แผนแล่นเรือ::  ใบเรือขึงเต็ม
ความเร็ว::  ประมาณ 11 นอต (20 กิโลเมตรต่อชั่วโมง)
อัตราเต็มที่::  ประมาณ 850
ยุทโธปกรณ์::  ตราฟัลการ์:  ชั้นปืนใหญ่: 30 × ปืนใหญ่ Blomefield ขนาด 32 ปอนด์ (15 กิโลกรัม) แบบยาว หนัก 2.75 ตันต่อกระบอก  ชั้นปืนใหญ่กลาง: 28 × ปืนใหญ่ขนาด 24 ปอนด์ (11 กิโลกรัม) แบบยาว หนัก 2.5 ตันต่อกระบอก  ชั้นปืนใหญ่บน: 30 × ปืนใหญ่ขนาด 12 ปอนด์ (5 กิโลกรัม) แบบสั้น หนัก 1.7 ตันต่อกระบอก  ดาดฟ้าท้ายเรือ: 12 × ปืนใหญ่ขนาด 12 ปอนด์ (5 กิโลกรัม) แบบสั้น หนัก 1.7 ตันต่อกระบอก  ดาดฟ้าหัวเรือ: 2 × ปืนใหญ่ขนาด 12 ปอนด์ (5 กิโลกรัม) ขนาดกลาง, 2 × ปืนใหญ่ Carronade ขนาด 68 ปอนด์ (31 กิโลกรัม)
หมายเหตุ::  ความสูงจากระดับน้ำถึงยอดเสากระโดงหลัก: 205 ฟุต (62.5 เมตร)
เรือหลวงวิกตอรี (อังกฤษ: HMS Victory) เป็นเรือรบแนวเส้นประจัญบานชั้นเอกติดตั้งปืน 104 กระบอก ด้วยระยะเวลาการประจำการ 247 ปี ณ ค.ศ. 2025 จึงเป็นเรือนาวีที่เก่าแก่ที่สุดในโลกที่ยังคงประจำการ ถูกสั่งต่อให้ราชนาวีอังกฤษใน ค.ศ. 1758 ในช่วงสงครามเจ็ดปีและเริ่มวางกระดูกงูใน ค.ศ. 1759 ในปีนั้น อังกฤษชนะศึกหลายครั้งทั้งที่เกแบ็ก, มินเดน, เลกอสและอ่าวกีเบอร็อง ชัยชนะเหล่านี้อาจมีอิทธิพลต่อการเลือกชื่อเรือในเดือนตุลาคมปีถัดมา โดยเฉพาะปฏิบัติการในอ่าวกีเบอร็อง ที่ส่งผลกระทบอย่างลึกซึ้งต่อเส้นทางของสงคราม โดยทำให้กองทัพเรือฝรั่งเศสอ่อนแอลงอย่างมากและเปลี่ยนจุดสนใจของพวกเขาไปจากทะเล ดังนั้นจึงไม่มีความเร่งด่วนที่จะต่อเรือให้เสร็จสมบูรณ์และการลงนามในสนธิสัญญาปารีสในเดือนกุมภาพันธ์ ค.ศ. 1763 หมายความว่าเมื่อวิกตอรีถูกปล่อยลงน้ำในที่สุดใน ค.ศ. 1765 เธอจึงถูกนำไปจอดไว้เฉย ๆ (ในสถานะ ordinary) การต่อเรือลำนี้ใช้ต้นไม้ 6,000 ต้น ร้อยละ 90 เป็นต้นโอ๊ก
วิกตอรีขึ้นระวางประจำการครั้งแรกในเดือนมีนาคม ค.ศ. 1778 ในช่วงสงครามปฏิวัติอเมริกา โดยได้เข้าร่วมการรบในยุทธนาวีที่อูชองต์ครั้งแรกใน ค.ศ. 1778 หลังฝรั่งเศสประกาศสนับสนุนอาณานิคมกบฏของอังกฤษในอเมริกาเหนืออย่างเปิดเผย และยังเข้าร่วมยุทธนาวีที่อูชองต์ครั้งที่สองใน ค.ศ. 1781 หลังเข้าร่วมในการช่วยเหลือยิบรอลตาร์ใน ค.ศ. 1782 วิกตอรีและกองเรือที่เดินทางไปด้วยกันเผชิญหน้ากับกำลังผสมสเปนและฝรั่งเศสในยุทธนาวีที่แหลมสปาร์เทล กระสุนส่วนใหญ่ที่ยิงมาจากเรือฝ่ายพันธมิตรไปไม่ถึงเป้าและเรือฝ่ายอังกฤษซึ่งได้รับคำสั่งให้กลับไปช่องแคบอังกฤษก็ไม่ได้ใส่ใจที่จะตอบโต้ นี่เป็นการปฏิบัติการครั้งสุดท้ายของเธอในสงคราม การสู้รบสิ้นสุดลงใน ค.ศ. 1783 และวิกตอรีถูกปลดประจำการอีกครั้ง
ใน ค.ศ. 1787 วิกตอรีได้รับคำสั่งให้เตรียมพร้อมออกทะเลเนื่องจากการก่อจลาจลในเนเธอร์แลนด์แต่ภัยคุกคามนั้นลดลงก่อนงานเตรียมการจะเสร็จสิ้น เธอพร้อมสำหรับการเผชิญหน้าในวิกฤตการณ์นูทกาและการเสริมกำลังทหารของรัสเซียใน ค.ศ. 1790 แต่ทั้งสองเหตุการณ์คลี่คลายลงก่อนเธอจะถูกเรียกใช้งานจริง ในช่วงสงครามปฏิวัติฝรั่งเศส วิกตอรีประจำการอยู่ในทัพเรือเมดิเตอร์เรเนียน โดยร่วมมือในการเข้ายึดครองตูลงในเดือนสิงหาคมและการบุกครองคอร์ซิกาในช่วงระหว่างเดือนกุมภาพันธ์ถึงสิงหาคม ค.ศ. 1794 เธอเข้าร่วมยุทธนาวีที่เกาะอิแยร์ใน ค.ศ. 1795 และยุทธนาวีที่แหลมเซนต์วินเซนต์ใน ค.ศ. 1797 เมื่อพลเรือเอกโฮราชิโอ เนลสันได้รับแต่งตั้งเป็นผู้บัญชาการทัพเรือเมดิเตอร์เรเนียนใน ค.ศ. 1803 เขาชักธงของเขาขึ้นบนเรือหลวงวิกตอรี และใน ค.ศ. 1805 เขานำเรือลำนั้นเข้าสู่การรบในยุทธนาวีที่ตราฟัลการ์ เธอทำหน้าที่เป็นเรือจอดตั้งแต่ ค.ศ. 182 จนถึง ค.ศ. 1922 เมื่อเธอถูกนำเข้าอู่แห้งที่พอร์ตสมัท ประเทศอังกฤษ ที่นี่เธอได้รับการซ่อมแซมและปัจจุบันได้รับการดูแลรักษาในฐานะพิพิธภัณฑ์เรือ ตั้งแต่เดือนตุลาคม ค.ศ. 2012 วิกตอรีได้ทำหน้าที่เป็นเรือธงของสมุหราชนาวี